На основу члана 27. став 10. Закона о jавној својини (''Службени гласник РС'', број 72/11, 88/13 и 105/14), и члана 37. Статута града Ниша („Сл.лист Града Ниша“, бр. 88/2008),

Скупштина Града Ниша дана\_\_\_\_\_\_\_\_\_\_ 2016. године, доноси

**Р Е Ш Е Њ Е**

**о стављању ван снаге Решења о преносу права коришћења Јавном комуналном предузећу ПАРКИНГ СЕРВИС Ниш**

**I Ставља се ван снаге** Решење о преносу права коришћења Јавном комуналном предузећу ПАРКИНГ СЕРВИС Ниш, улица Светозара Марковића 27, („Службени лист Града Ниша“, број 90/15).

**II** Oво решење објавити у „Службеном листу Града Ниша“.

**Број:\_\_\_\_\_\_\_\_\_\_**

**У Нишу,\_\_\_\_\_\_\_2016. године**

**СКУПШТИНА ГРАДА НИША**

**ПРЕДСЕДНИК**

**Мр Раде Рајковић**

**О Б Р А З Л О Ж Е Њ Е**

Скуштина Града Ниша дана 18.11.2015.године донела је Решење о преносу права коришћења („Службени лист Града Ниша“, број 90/15) Јавном комуналном предузећу ПАРКИНГ СЕРВИС Ниш, ул. Светозара Марковића 27, на подземној гаражи укупне површине 1581мкв у згрди бр.1, улаз бр.1 у Тржном центру „Амбасадор“ у ул. Страхињића Бана бб постојећој на кп.бр. 352/2 КО Ниш-Бубањ, на којој је у листу непокретности бр. 5174 КО Ниш-Бубањ уписано право јавне својине Града Ниша, без накнаде.

У складу са наведеним Градоначелник Града Ниша закључио је са Јавним комуналним предузећем ПАРКИНГ СЕРВИС Ниш Уговор о давању на коришћење подземне гараже у ТЦ „Амбасадор“ у Нишу под бр. 3384/15 од 31.12.2015. године.

Обзиром да је Јавно комунално предузеће ПАРКИНГ СЕРВИС Ниш дана 29.2.2016. године Управи за имовину и инспекцијске послове доставило Захтев бр.816/16 од 29.2.2016. године за раскид Уговора о давању на коришћење подземне гараже у ТЦ „Амбасадор“ у Нишу из разлога измењених околности на које предузеће не може да утиче, одлучено је као у диспозитиву овог решења.

**Начелник**

Љубиша Јанић, дипл.правник